แสบ คัน แสบเวลาฉี่หรือโดนน้ำแสบมาก เป็น2-3วันแล้ว เป็นที่แคมเล็กทั้ง2ข้าง เป็นอะไรและรักษาอยางไรถึงจะหาย ตอนมีเพศสัมพันธุ์ไม่ได้สวมถุงยาง มียารักษาไห้หายเร็วไม่
สวัสดีค่ะ pittawan,อาการแสบ คันอวัยวะเพศ อาจเกิดจาก- เริมที่อวัยวะเพศ ซึ่งติดต่อมาจากการมีเพศสัมพันธ์ อาการคือจะเจ็บ แสบบริเวณอวัยวะเพศ และอาจมีตกขาวได้ หากสังเกตที่อวัยวะเพศ ก็อาจเห็นตุ่มน้ำใสในระยะแรก ซึ่งต่อมาตุ่มจะแตกออกและกลายเป็นแผล มีน้ำเหลืองซึมได้- ติดเชิ้อราที่อวัยวะเพศภายนอก นอกจากมีอาการคันเป็นหลักแล้ว อาจมีอาการเจ็บแสบได้ และผิวหนังบริเวณอวัยวะเพศภายนอกอาจเกิดเป็นผื่นสีแดง ผิวหนังบวม และหากมีการติดเชื้อในช่องคลอดร่วมด้วยก็จะมีตกขาวที่ผิดปกติ คือตกขาวมีปริมาณมาก มีสีขาวขุ่นจับตัวเป็นก้อนคล้ายแป้งเปียก หรือนมบูด- การติดเชื้อหนองในแท้หรือหนองในเทียม มักทำให้มีตกขาวที่ผิดปกติ ปัสสาวะผิดปกติ และอาจมีเจ็บแสบอวัยวะเพศและช่องคลอดได้หากอาการเป็นต่อเนื่อง ก็ควรไปพบแพทย์เพื่อตรวจวินิจฉัย จะได้ให้ยารักษาที่ถูกต้อง ในระหว่างนี้ ก็ควรงดการมีเพศสัมพันธ์ไปก่อน และยังไม่ควรทายาใดๆ ที่อวัยวะเพศ ไม่ล้างด้วยสบู่หรือน้ำยาต่างๆ ให้ใช้น้ำเปล่าล้างอวัยวะเพศไปก่อน และหากฝ่ายชายมีอาการผิดปกติด้วย ก็ควรไปพบแพทย์เพื่อรักษาด้วยค่ะ